Թոնի Վիդմար

Էնթոնի Վիդմար (,), ավստրալիացի ֆուտբոլիստ, պաշտպան։ 

Հայտնի է «Ռենջերս», «Կարդիֆ Սիթի», ՆԱՔ Բրեդա ակումբների և Ավստրալիայի ֆուտբոլի ազգային հավաքականի կազմում խաղով։ 1992 թվականի Օլիմպիական խաղերի մասնակից։

Թոնին ունի եղբայր՝ Աուրելիոն, որը ևս պրոֆեսիոնալ ֆուտբոլիստ է եղել։

Ակումբային կարիերա 
Վիդմարը կարիերան սկսել է հայրենի քաղաքի «Ադելաիդիա Սիթի» ակումբի կազմում։ Նա ակումբի կազմում խաղացել է 6 մրցաշրջան և օգնել է նրան երկու անգամ դառնալ Ազգային լիգայի չեմպիոն։ 1993 թվականին Թոնին փորձ է ձեռք բերել եվրոպական ֆուտբոլում՝ կարճ ժամանակով վարձավճարով հանդես գալով բելգիական «Բերսհոտ»-ում։   

1995 թվականին Վիդմարը տեղափոխվել է Եվրոպա՝ պայմանագիր ստորագրելով Նիդերլանդների ՆԱՔ Բրեդա ակումբի հետ։ Նիդերլանդների ֆուտբոլի առաջնությանը նա խաղացել է 2 մրցաշրջան, որից հետո տեղափոխվել է Շոտլանդիայի «Ռեյնջերս» ակումբ։ Գլազգոյից ակումբի հետ նա երկու անգամ հաղթել է Շոտլանդիայի պրիմեր լիգայում, երեք անգամ գրավել է Շոտլանդիայի գավաթը և երկու անգամ դարձել է Լիգայի գավաթի դափնեկիր։ Չեմպիոնների լիգայի 1999/2000 ընտրական փուլում Վիդմարի գոլը իտալական «Պարմա»-ի դարպասը թույլ է տվել «ռեյնջերներին» մտնել հիմնական մրցաշար։ Շոտլանդիայում կայացած փայլուն ելույթից հետո նրանով հետաքրքրվել են անգլիական շատ ակումբներ և 2002 թվականի նա վարձակալության ազատ իրավունքով տեղափոխվել է «Միդլսբրո» ակումբ։ Թոնին չի կարողացել վաստակել տեղ «Բորո» ակումբի հիմնական կազմում և եղել է ռոտացիայի ֆուտբոլիստ։ Մեկ տարի անց լքել է ակումբը և տեղափոխվել է Ուելսի «Կարդիֆ Սիթի»։ Երկու տարվա ընթացքում Թոնին դարձել է թիմի առաջատարը և 2004 թվականին նա թիմի երկրպագուների կողմից համարվել է տարվա լավագույն ֆուտբոլիստը։

2005 թվականին Վիդմարը վերադարձել է ՆԱՔ Բրեդա ակումբ, որտեղ խաղացել է մրցաշրջանը։ 2006 թվականին նա վերադարձել է հայրենիք և դարձել է «Սենթրալ Քոսթ Մարիներս» ակումբի խաղացող։ 2008 թվականին Թոնին օգնել է թիմին զբաղեցնել երրորդ տեղը Ավստրալիայի ֆուտբոլի առաջնությունում և ավարտել է կարիերան։

Միջազգային կարիերա 
1991 թվականին Վիդմարը նորամուտ է ունեցել Ավստրալիայի հավաքականի կազմում։ Մեկ տարի անց օլիմպիական հավաքականի կազմում նա մասնակցել է Բարսելոնի Օլիմպիական խաղերին։ Մրցախաղում Թոնին խաղացել է Շվեդիայի, Պոլշայի, Մեքսիկայի, Դանիայի, և երկու անգամ Գանայի ֆուտբոլի երիտասարդական հավաքականների դեմ։ Գանացների և դանիացիների դեմ մրցախաղերում խփել է մեկական գոլ։

1995 թվականի հունիսի 18-ին Գանայի հավաքականի դեմ ընկերական խաղում Վադմարը խփել է իր առաջին գոլը ազգային թիմի կազմում։ 1997 թվականին Թոնին մասնակցել է Սաուդյան Արաբիայի Կոնֆեդերացիաների գավաթին։ Մրցախաղում նա օգնել է թիմին գրավել երկրորդ տեղը։ 2001 թվականին Վիդմարը երկրորդ անգամ մասնակցել է Կոնֆեդերացիաների գավաթին։ Մրցախաղում նա խաղացել է Ճապոնիայի և Հարավային Կորեայի, Մեքսիակայի, Ֆրանսիայի, Հարավային Կորեայի, Ճապոնիայի և Բրազիլիայի թիմերի դեմ խաղերում։ 2004 թվականին դարձել է ՕՖԿ ազգերի գավաթի գավաթակիր։ 2005 թվականին Վիդմարը երրորդ անգամ է մասնակցել Կոնֆեդերացիաների գավաթին։ Մրցախաղում նա խաղացել է Արգենտինայի և Թունիսի թիմերի դեմ մրցախաղում։

Գոլեր Ավստրալիայի հավաքականում

Ձեռքբերումներ 
Թիմային

 «Ադելաիդա Սիթի»
 Ֆուտբոլի ազգային լիգա՝ 1991/1992
 Ֆուտբոլի ազգային լիգա՝ 1993/1994

 «Ռեյնջերս»
 Շոտլանդիայի ֆուտբոլի առաջնություն՝ 1998/1999
 Շոտլանդիայի ֆուտբոլի առաջնություն՝ 1999/2000
 Շոտլանդիայի գավաթի գավաթակիր՝ 1998/1999
 Շոտլանդիայի գավաթի գավաթակիր՝ 1999/2000
 Շոտլանդիայի գավաթի գավաթակիր՝ 2000/2001
 Շոտլանդական լիգայի գավաթի գավաթակիր՝ 1998/1999
 Շոտլանդական լիգայի գավաթի գավաթակիր՝ 2001/2002

Միջազգային

 Ավստրալիա
 ՕՖԿ ազգերի գավաթ՝ 2004
 Կոնֆեդերացիաների գավաթ՝ 1997
 Կոնֆեդերացիաների գավաթ՝ 2001

Ծանոթագրություններ

Արտաքին հղումներ 
 
 Oz Football profile
 Football Database profile
 

Ռեյնջերս ՖԱ-ի ֆուտբոլիստներ
Միդլսբրոյի ֆուտբոլիստներ
Կարդիֆ Սիթիի ֆուտբոլիստներ
Ավստրալիայի հավաքականի ֆուտբոլիստներ
ՆԱԿ Բրեդայի ֆուտբոլիստներ
Պրեմիեր Լիգայի ֆուտբոլիստներ